Shen Yun atrodas Ņujorkas štatā, kalnu grēdā aptuveni divu stundu brauciena attālumā no Ņujorkas. Izrādās, ka tradicionālo ķīniešu kultūru ir iespējams atgriezt dzīvē tikai aiz Ķīnas robežām. Ķīnā komunistiskā partija ir pielikusi visas pūles, lai sistemātiski iznīcinātu tradicionālo kultūru. Tādas kampaņas, kā 20. gadsimta 60. un 70.gadu kultūras revolūcija, ir novedušas tradicionālo ķīniešu kultūru, jo īpaši tās garīgo mantojumu, līdz izzušanas robežai. Bet 2006. gadā Ņujorkā sapulcējās klasisku apmācību ieguvušu ķīniešu izpildītājmākslinieku grupa no visas pasaules, kuru vienoja kopīga misija — ar izpildītājmākslas palīdzību atgriezt dzīvē tradicionālo ķīniešu kultūru. Daudziem no viņiem bija veiksmīga karjera vai viņi atradās savā izpildītājmākslas slavas virsotnē Ķīnā, bet viņi nonāca pie slēdziena, ka patiesi tradicionālo kultūru Ķīnā atdzīvināt nav iespējams — tikai ne režīmā, kas gadu desmitiem ir centies to iznīcināt. Un tā viņi nodibināja Shen Yun Ņujorkā, kur valda brīvība radoši izpausties un uzstāties, no jauna atklāt savu zudušo mantojumu un dalīties tajā ar pasauli.